། ༼ཙ༽》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
མི་ཁྱབ་པ་མངའ་བ་བདག་ཅག་ལ་ངེས་མེད་ཀྱི། འོན་ཀྱང་བཀས་མ་གནང་བས་
མ་བྲིས་སོ། །གཞན་ཡང་བླ་མ་ལ་གུས་པ་ནི། རྗེ་བླ་མ་ཡབ་སྲས་ངེས་པར་རྡོ་རྗེ་
འཆང་ཡིན་པ་ལ་ཐེ་ཚོམ་མམ། ཡིད་གཉིས་གཏན་མི་མངའ་བ་ཡིན་པར་ངེས་
ལ། དེའི་ཕྱིར་དེ་དག་ཞལ་བཞུགས་པ་ན་ཡང་སྐུ་གསུང་ཐུགས་ཇི་ལྟར་མཉེས་པ་
བཞིན་བསྒྲུབས་ནས་ཐ་ན་ཀྱལ་ཀའི་ཕྱིར་ཡང་གསུང་མ་བཟློག་ལ། སྐུ་འདའ་བའི་
ཚེ་ན་ཡང་བདག་ཉིད་གླུད་དུ་གཏོང་བའི་བར་དུ་མཛད་ལ། སྐུ་འདས་ནས་ཀྱང་
མཆོད་པའི་ཕྱིར། བླ་མ་ས་སྐྱ་པ་ཆེན་པོའི་འདད་ལ་ཕྱོགས་ཀྱི་དགེ་བའི་བཤེས་གཉེན་
ཆེན་པོ་རྣམས་སྤྱན་དྲངས་ནས་ཆོས་འཁོར་ཆེན་པོ་མཛད། འབུམ་ཆ་ལྔ་བཅུ་
ཙམ། ཉི་ཁྲི་བརྒྱ་སུམ་ཅུ་ལྷག་གཅིག །དཀོན་མཆོག་བརྩེགས་པ་བརྒྱད་ཅུ་ལྷག་ཅིག་
དང༌་། དེ་ལ་སོགས་པ་ཆོས་དང་ཟང་ཟིང་བརྗོད་ཀྱིས་མི་ལང་བ་དེང་སང་གི་བར་
དུ་ཡང་སྐྱེ་བོ་རྣམས་ཀྱིས་སྙན་གྲགས་སྒྲོགས་པ་མཛད་ལ། ཡང་སློབ་དཔོན་གཅེན་
རྒྱ་གར་དུ་ལོ་ཙཱ་སློབ་པ། མ་ག་དྷཱར་སྐུ་གཤེགས་པའི་འདད་ལ་ཡང་། ལོ་པཎ་སྤྱན་
དྲངས་པའི་ཆོས་འཁོར་མཛད་ནས། ཆོས་དང་ཟང་ཟིང་གི་སྤྱིན་གཏོང་ཆེན་པོ་མཛད་
དོ། །སློབ་དཔོན་རིན་པོ་ཆེ་སྐུ་འདས་ནས། ཕྱོགས་ཀྱི་དགེ་བའི་བཤེས་གཉེན་རྣམས་
སྤྱན་དྲངས་ནས། ཆོས་འཁོར་ཆེན་པོ་མཛད་ནས། འབུམ་ཆ་སུམ་ཅུ་སོ་བདུན། ཉི་
ཁྲི་བརྒྱད་ཅུ་ཙམ། དཀོན་མཆོག་བརྩེགས་པ་ལྔ་བཅུ་ཙམ། གསེར་གྱི་བརྒྱད་སྟོང་
པ་དང༌། འཇམ་སྡུད་ལ་སོགས་པ་བདོག་པ་ཐམས་ཅད་བཏང་སྟེ། ཐ་ན་ན་བཟའ་
དང༌་། ཞལ་བུ་ཚུན་ཆད་བཏང་བ་དང་། ཡང་སློབ་དཔོན་གཅུང་སྐུ་འདས་པ་
ན། ཕྱོགས་ཀྱི་དགེ་བའི་བཤེས་གཉེན་རྣམས་གདན་དྲངས་ནས་བསྙེན་བཀུར་
མཛད། འབུམ་ཆ་སུམ་ཅུ་རྩ་ལྔ། ཉི་ཁྲི་བརྒྱ་ཉི་ཤུ་ཙམ། དཀོན་མཆོག་བརྩེགས་
པ་སུམ་ཅུ། གསེར་གྱི་བརྒྱད་སྟོང་པ་གསུམ། དེ་ལ་སོགས་པ་ཆོས་དང༌། ཟང་ཟིང་
532

བླ་མ་རྗེ་བཙུན་ཆེན་པོའི་རྣམ་ཐར།
གི་སྦྱིན་པ་དཔག་ཏུ་མེད་པ་མཛད་དོ། །ཡང་དེ་དག་ཐམས་ཅད་ལ་སྐུ་གདུང་གི་
བཞུགས་ས་གསེར་གྱི་གདུང་རྟེན་དང་། གསེར་གྱི་བཀྲ་ཤིས་སྒོ་མང་དང༌། གསེར་
གྱི་སྐུ་ལ་སོགས་པ་མཛད་ནས་བླ་མ་དང་མཆེད་ཟླ་ཐམས་ཅད་ཀྱི་ཐུགས་དགོངས་
ཐམས་ཅད་གྲུབ་པར་མཛད་པ་ཡིན་ནོ། །ཕྲིན་ལས་གཞན་ཡང་གཙུག་ལག་ཁང་
མང་དུ་བཞེངས་པ་དང་། དེ་བཞིན་གཤེགས་པའི་སྐུ་གཟུགས་རིན་པོ་ཆེ་ལས་
བསྒྲུབས་པ་དུ་མ་དང༌། རྒྱལ་བའི་གསུང་རབ་མདོ་སྡེ་དང་རྒྱུད་སྡེ་འགྱུར་རོ་ཅོག
ཕལ་མོ་ཆེ་རིན་པོ་ཆེས་བཞེངས་པ་དང༌། ཆོས་བཞིན་བསྒྲུབ་པའི་དགེ་འདུན་བརྒྱ་
རྩ་བརྒྱད་ཞབས་འབྲིང་མཛད་པའི་ཐུགས་དགོངས་མཛད་ནས་ཡོ་བྱད་ཕལ་ཆེར་
བསྒྲུབ་པ་དང་། དེ་ལྟར་དཀོན་མཆོག་གསུམ་གྱི་ཉེ་བར་མཁོ་བ་མཆོད་པའི་བཀོད་
པ་དང་། མར་མེའི་ཕྲེང་བ་དང༌་། ཆེན་པོ་ལ་འོས་པའི་གདུགས་དང་། རོལ་མོའི་
ཆ་བྱད་མཐའ་དག་དང་། བླ་རེ་དང༌་། ལྷབ་ལྷུབ་ཀྱི་བཀོད་པ་མཐའ་དག་བདེ་བར་
གཤེགས་པའི་བསྟན་པ་མི་ཉམས་ཤིང་འཕེལ་བར་བྱ་བའི་དོན་ཁོ་ན་(༢༩༢)མཛད་
དོ། །གཞན་ཡང་ཤེས་རབ་ཀྱི་ཕ་རོལ་ཏུ་ཕྱིན་པ་འབུམ་ལ་རིན་པོ་ཆེ་དང་སྣག་ཚ་
འདྲེས་པ་ཕྱེད་དང་སུམ་བརྒྱ་ལྷག་པ་གཅིག་ཕྱག་ཏུ་བྱུང་བ་ལ་བརྒྱ་ཙམ་ཞིག་བླ་མའི་
གདུང་རྣམས་ས་སྐྱའི་གཙུག་ལག་ཁང་ན་བཞུགས་པ་ལ་ཕུལ་ལོ། །གཞན་དང་གཞན་
རྣམས་ནི་དགེ་བའི་བཤེས་གཉེན་གཞན་དང་གཙུག་ལག་ཁང་གཞན་རྣམས་སུ་ཕུལ་
ལོ། །དེ་ལ་སོགས་པ་ཆོས་གཞན་རྣམས་ལ་ཡང་དཔག་ཏུ་མེད་ཅིང་ཡོ་བྱད་རྣམས་
ཀྱང་ཇི་སྙེད་ཅིག་བྱུང་ཡང་། བླ་མ་དང་དཀོན་མཆོག་གསུམ་གྱི་ཕྱིར་ཕུལ་བ་
དང༌་། མགོན་མེད་པ་རྣམས་ལ་བཏང་བས་བདེ་བ་ཅན་དུ་གཤེགས་ནས། གདན་
དང་ན་བཟའ་ཕྲུགས་གཅིག་མ་གཏོགས་པ། གསེར་ཏིལ་འབྲུ་ཙམ་མམ། ཡོ་བྱད་
གཞན་བྲེ་གང་རི་བ་མ་བཟུང་བ་འདི་ནི་ངོ་མཚར་བ་ཡིན་ནོ། །དེ་ལ་སོགས་པའི་
-533

ས་སྐྱ་བཀའ་འབུམ། ༼ཅི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
རྣམ་པར་ཐར་པ་རྣམས་ནི་རྒྱས་པར་བརྗོད་ཀྱིས་མི་ལང་བའི་ཕྱིར་འདིར་རེ་ཞིག་མ་
བརྗོད་དོ།། །།
གཞན་ཡང་བདག་ཉིད་ཆེན་པོ་འདིས་མཚན་ཡང་དག་པར་བརྗོད་པ་ཞལ་ཐོན་
དུ་མཛད་པ་ལན་གཉིས་མནལ་ལམ་དུ་བྱུང་བའི་རྗེས་སུ་འཕགས་པ་འཇམ་དཔལ་
གྱི་མཚན་ཡང་དག་པར་བརྗོད་པ་སྐྱེ་བ་བདུན་གྱི་བར་དུ་ཡི་དམ་གྱི་ལྷའོ་ཞེས་མནལ་
ལམ་དུ་བྱུང་ནས་སྐྱེ་བ་དྲན་པའི་ཚུལ་འཐད་པ་དང་བཅས་པ་རྨིའོ་ཞེས་གསུངས་
ཏེ། འདི་ལ་ངེས་པའི་ཤེས་པ་ཁོ་བོ་ཅག་ལ་སྐྱེས་ཏེ། ཅིས་མངོན་ཞེ་ན། མཚན་
ཡང་དག་པར་བརྗོད་པ་མ་བཟུང་བར་ཐུགས་ལ་ཤར་ནས་ཞལ་ཏོན་དུ་མཛད་པ་
མངོན་སུམ་དུ་མཐོང་བ་དང་། མཚན་ཡང་དག་པར་བརྗོད་པའི་ཕན་ཡོན་སྐྱེ་བ་
དྲན་པ་དང་། བསྟན་བཅོས་ཐམས་ཅད་ལ་འཇིགས་པ་མེད་ཅིང་སྨྲ་མཁས་པ་
དང་། ཤེས་ཉེན་ཅན་དང་། ལེ་ལོ་མེད་པ་ལ་སོགས་པ་དང༌། སྔོན་མ་མཐོང་བའི་
བཟོ་དང་སྒྱུ་སྩལ་དང་། གཞན་མངོན་པར་ཤེས་པའི་ཤེས་པ་ཐམས་ཅད་དོན་དང་
ཡི་གེའི་སྒོ་ནས་ཤེས་པ་དང་། ཚུལ་ཁྲིམས་དང་། འཚོ་བ་ཡོངས་སུ་དག་པ་ལ་སོགས་
པ་ཕན་ཡོན་ཇི་ལྟར་བཤད་པ་རྣམས་འདུག་པ་མཐོང་བ་དང་། གཞན་ཡང་ངེས་
པའི་ཤེས་པ་ཁྱད་པར་ཅན་འགའ་ཞིག་སྐྱེས་མོད་ཀྱི་འདིར་མ་སྨྲས་སོ། །གཞན་ཡང་
བྱང་ཕྱོགས་ན་འཇིག་རྟེན་གྱི་ཁམས་དཔག་ཏུ་མེད་པ་འདས་པ་ན། འཇིག་རྟེན་གྱི་
ཁམས་གསེར་གྱི་མདོག་ཅན་ཞེས་བྱ་བར། དེ་བཞིན་གཤེགས་པ་གསེར་འོད་རྣམ་
པར་རྩེན་པའི་དབང་ཕྱུག་རྒྱལ་པོའི་སྦྱིན་བདག་འཁོར་ལོས་སྒྱུར་བའི་རྒྱལ་པོ་བསོད་
ནམས་མཐའ་ཡས་ཞེས་བྱ་བ་འབྱུང་བར་འགྱུར་ལ། བདག་ཅག་གི་བླ་མ་ཆོས་ཀྱི་རྗེ་
ཆེན་པོ་འདི། དེའི་སྲས་གླིང་བཞི་སུམ་ཅུ་རྩ་གསུམ་གྱི་ཕྱེད་དང་བཅས་པ་ལ་དབང་
མཛད་པའི་འཁོར་ལོས་སྒྱུར་བའི་རྒྱལ་པོ་ཡོན་ཏན་མཐའ་ཡས་ཞེས་བྱ་བར་འགྱུར་
534

བླ་མ་རྗེ་བཙུན་ཆེན་པོའི་རྣམ་ཐར།
བར་ལུང་བསྟན་པ་དང་། ཡང་རྗེ་ས་སྐྱ་པ་ཆེན་པོ་ཡབ་སྲས་ཀྱིས། ཁོ་བོས་ཁྱོད་
ལ་ལམ་གྱི་རྒྱུས་བསྟན་ནོ་ཞེས་གསུངས་ནས།
དབང་བཞི་པའི་ལམ་བསྟན་པ་ཐུགས་
སུ་ཆུད། དེ་ཉིད་ཀྱི་སློབ་མ་རྣམས་ལ་ཁོ་བོའི་རྗེ་ཆེན་པོ་ས་སྐྱ་པས་སྟག་བྱང་ཆུབ་
སེམས་དཔའ་ལ་བསྟན་པའི་ལམ་གྱི་རྒྱུས་ལེགས་པར་ཤེས་པས་ཁྱེད་འགྲོ་བ་ཡོད་ན་
བསྟན། ང་རེ་ཞིག་བྱང་ཆུབ་སེམས་དཔའ་ཞུ་བྱས་ཀྱི་ལམ་ལ་འགྲོ་ཞེས་གསུངས་
ནས། འཁོར་ཚོམ་བུ་དང་བཅས་ཏེ་གཤེགས་པ་དང་། ཡང་རྗེ་ས་སྐྱ་པ་ཆེན་པོ་ཉིད་
ཀྱིས་བུ་ངས་ཆོས་ཇི་སྙེད་ཅིག་བསྟན་པ་ཐམས་ཅད་བསྡུ་ན་འདི་ཡིན་པས་ལེགས་པར་
ཉོན་ཅིག །བྱང་ཆུབ་སེམས་ཀྱི་བདག་ཉིད་དངོས། །དང་པོ་ཆོས་ཉིད་གདན་དུ་
བྱ། །འབྱུང་བ་རླུང་ལ་སྤར་ཟིན་བྱས། །གཏུམ་མོའི་མེ་དྲོད་རབ་ཏུ་བསྐྱེད། །བྱང་
ཆུབ་ཆུ་རྒྱུན་དབུ་མར་(༢༩༣)གཞུག །ས་སོགས་འབྱུང་བ་དབང་དུ་འདུ། །ཡེ་ཤེས་
ལྔ་ནི་མངོན་གྱུར་ནས། །འཆི་བ་མེད་པའི་གནས་འཐོབ་བོ། །ཞེས་གསུངས་པ་
དང༌། ཕྱི་ནང་གི་རྟེན་ཅིང་འབྲེལ་བར་འབྱུང་བ་ཐམས་ཅད་ཐུགས་སུ་ཆུད་པ་ཡང་
མཁའ་འགྲོ་མ་འགའ་ཞིག་གིས་མཁའ་སྤྱོད་དུ་སྤྱན་འདྲེན། ཞེས་ཞུས་པ་ན། ཕྱིར་
བཟློག་པས་ནང་གི་བར་ཆད་ཀྱི་འགྲོ་ལྡོག་གི་དམིགས་ཕྱེད་པ་དང་།
གཞན་ཡང་
རྨི་ལམ་ན་ཆོས་ཀྱི་སྒོ་དུ་མ་གཏན་ལ་ཕབ། རྒྱུ་འབྲས་ཀྱི་འགྲོ་ལྡོག་ལ་ཐེ་ཚོམ་བཅད་
པ་དང་། ལྷ་དང་ཀླུ་ལ་སོགས་པས་ཐེ་ཚོམ་དྲིས་པ་དག་ཇི་ལྟ་བ་བཞིན་ཐེ་ཚོམ་སེལ་
བ་དང༌། ལྷ་དང་ཀླུ་ལ་སོགས་པས་དགོས་པ་ཁྱད་པར་ཅན་བྱུང་བའི་ཚེ། ཇི་ལྟར་
བསྒོ་བ་གུས་པས་ཉན་པ་དང་། ཤིན་ཏུ་ལྐོག་ཏུ་གྱུར་པ་གོ་བར་མ་ནུས་པ་དག་གུས་
པས་ཞུས་ན། ཐེ་ཚོམ་གྱི་དྲ་བ་གཏན་ནས་སེལ་བ་དང༌་། ཉིད་ཀྱིས་ཀྱང་རྟོགས་པར་
དཀའ་བ་འགའ་ཞིག་གི་དགོས་པ་ཁྱད་པར་ཅན་མཐོང་བའི་ཚེ། མཆོད་པའི་ཁྱད་
པར་དང་བཅས་པས་གསོལ་བ་བཏབ་ནས་ཞུས་ན་རྣལ་འབྱོར་གྱི་དབང་ཕྱུག་ཉིད་
-535

ས་སྐྱ་བཀའ་འབུམ། ༼ཙ》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
ཀྱིས་དངོས་སུ་སྟོན་ཏོ་ཞེས་གསུངས་པ་དང་། དེ་ལ་ངེས་པར་དེ་ལྟར་ཡིན་པའི་ངེས་
ཤེས་ཀྱང་སྐྱེས་སོ། །གཞན་ཡང་ཆོས་རྗེ་ས་སྐྱ་པ་ཆེན་པོའི་རྣམ་པ་ཉིད་འཁོར་བྱང་
ཆུབ་སེམས་དཔའ་བརྒྱད་ཀྱིས་བསྐོར་བའི་དབུས་ན་བཞུགས་པ་གཟིགས། བཅོམ་
ལྡན་འདས་དཔལ་དགྱེས་པའི་རྡོ་རྗེ་འཁོར་ལྷ་མོ་བརྒྱད་ཀྱིས་བསྐོར་བའི་སྤྲུལ་པའི་
དཀྱིལ་འཁོར་གཡས་ན་བཞུགས། །དེ་བཞིན་གཤེགས་པ་ཤཱཀྱ་ཐུབ་པ་འཁོར་ཀུན་
ཤེས་ཀཽཎྜི་ནྱ་ལ་སོགས་པ་དགྲ་བཅོམ་པ་ཆེན་པོ་བརྒྱད་ཀྱིས་བསྐོར་བ་གཡོན་ན་
བཞུགས་པའི་རྣམ་པར་འཕྲུལ་པ་ཆེན་པོ་མངོན་སུམ་དུ་བསྟན་ནས། ཁྱོད་རབ་ཏུ་
བྱུང་ན་སུ་ལ་རབ་ཏུ་བྱུང་། དབང་བསྐུར་བ་ལེན་ན་གང་ལས་ལེན། ཞེས་གསུང་
བ་ན། བདག་རབ་ཏུ་འབྱུང་ངམ་དབང་ལེན་པ་ན། མཁན་པོར་གྱུར་པ་དང༌། རྡོ་
རྗེ་སློབ་དཔོན་དུ་གྱུར་པ་ནི། ཆོས་ཀྱི་རྗེར་གྱུར་པ་ཁྱེད་ཉིད་དོ་ཞེས་ཞུས་པས། དེ་
ཁོ་ན་བཞིན་ཏེ། ཁྱོད་ཀྱིས་ལེགས་པར་རྟོགས་པ་དེ་ཁོ་ན་བཞིན་ནོ། །ཞེས་དབུགས་
ཕྱུང་ནས་ལུང་བསྟན་པ་དང་། གཞན་ཡང་འདི་ལྟར་ཐོས་ཏེ། བདག་ཅག་གི་ཆོས་
ཀྱི་རྗེ་འདི་སྐུ་གཤེགས་པའི་དུས་ཀྱི་དགུང་ལོ་གཉིས་ཀྱི་གོང་རོལ་ན་བདེ་བ་ཅན་གྱི་
ཞིང་ཁམས་སུ་སྤྱན་འདྲེན་པའི་ལྷའི་ཕོ་ཉའི་བཀོད་པ་དཔག་ཏུ་མེད་པ་རྣམས་ལ་རྣམ་
གྲངས་དུ་མའི་སྒོ་ནས་ཕྱིར་བཟློག་གོ། ། དེ་ནས་ཡང་ལོ་གཅིག་གི་གོང་རོལ་དུ་ལྷའི་
ཚོགས་དཔག་ཏུ་མེད་པ་དག་ལྷགས་ནས་འཇིག་རྟེན་གྱི་ཁམས་མི་མཇེད་འདིའི་མི་
བསྔགས་པ་བརྗོད། བདེ་བ་ཅན་གྱི་བསྔགས་པ་དཔག་ཏུ་མེད་པ་བརྗོད་པའི་སྒོ་
ནས་སྤྱན་འདྲེན་པར་བརྩོན་པ་རྣམས་ལ་ཁོ་བོའི་འཇིག་རྟེན་གྱི་ཁམས་བཟང་བ་ལ་
རྗེས་སུ་ཆགས་པ་མི་སྐྱེ། ངན་པ་ལ་མངོན་པར་མི་དགའ་བ་མེད་ལ། སངས་རྒྱས་
ཀྱི་ཞིང་ཡོངས་སུ་སྦྱོང་བ་ལ་འཇིག་རྟེན་གྱི་ཁམས་དམན་པ་ཉིད་ཁྱད་པར་དུ་འཕགས་
པ་ཡིན་ཞིང་། གཞན་ཡང་བདག་ལ་ཉེ་བར་ལྟོས་པའི་མགོན་མེད་པ་ཡང་འགའ་
536

བླ་མ་རྗེ་བཙུན་ཆེན་པོའི་རྣམ་ཐར།
ཞིག་ཡོད་པས་ཁྱོད་བཏང་སྙོམས་སུ་མཛོད་ཅིག །ཅེས་བྱ་བ་ལ་སོགས་པ་རྣམ་གྲངས་
དུ་མའི་སྒོ་ནས་བཟློག་གོ། །ཡང་ཟླ་བ་འགའ་འདས་པ་ན་དེ་བཞིན་དུ་བཀོད་པ་རྒྱ་
ཆེན་པོའི་སྤྱན་འདྲེན་པས་ཞེས་སྔ་མ་བཞིན་རྒྱས་པར་ཞུ་བ་ན། སྔ་མ་བཞིན་བཟློག་
གོ་ཞེས་གསུངས། དེ་ནས་ད་ཞག་བཅུ་བདུན་འདས་པ་ན་ཅི་ནས་ཀྱང་བདེ་བ་ཅན་
དུ་གཤེགས་སོ་ཞེས་སྨྲ་ཞིང་བཀོད་པ་དག་ཀྱང་སྟོན་པར་བྱེད་པ་ན། བདེ་བ་ཅན་
གྱི་བཀོད་པ་དག་ཀྱང་རྒྱ་ཆེན་པོར་གཟིགས་ཤིང་མངོན་སུམ་དུ་གྱུར་ཏོ། །དེའི་ཚེ་
འཇིག་རྟེན་པ་རྣམས་ཀྱིས་མངོན་སུམ་དུ་མཐོང་བ་(༢༩༤)དང། ས་གཡོ་བ་
དང་༌། ཕྱོགས་ཀུན་ཏུ་སྒྲ་ཆེན་པོ་ཡང་ནས་ཡང་དུ་གྲགས་པར་གྱུར་ཏོ། །འོད་ཀྱི་
ཕུང་པོ་ཡང་ཕྱོགས་ཀུན་ཏུ་འཕྲོ་བར་སྣང་ངོ་། །དེ་ལྟར་ཞག་བཅུ་བདུན་ལ་བབ་པའི་
ཚེ། བྱི་བའི་ལོ། ཁྲའི་ཟླ་བ། ཡར་གྱི་ངོ་། ཚེས་བཅུ་གཉིས་ཀྱི་སྲོད་ཀྱི་དུས་སུ་ཕྱི་
རོལ་ན་འཁོད་པའི་སྐྱེ་བོ་འགའ་ཞིག་གིས་ཀྱང་སྤྱན་འདྲེན་པའི་ལྷའི་ཚོགས་དཔག་ཏུ་
མེད་པ་མཐོང་ཞེས་ཐོས་ལ། ཞབས་དྲུང་ན་འཁོད་པ་འགའ་ཞིག་ལ་ཡང་དེ་ལྟ་བུའི་
སྣང་བ་ཤར་བར་གྱུར་ཏོ། །དེ་ཡང་ཐོ་རངས་ཀྱི་ཆ་ལ་ཞབས་དྲུང་ན་ཙོག་ཙོག་པོར་
འདུག་ནས་གསོལ་བ་བཏབ་ནས་ཅུང་ཟད་གཉིད་པའི་ཚེ། བདེ་བ་ཅན་ནས་འོང་
ཟེར་བའི་ལྷའི་ཚོགས་དཔག་ཏུ་མེད་པ་ནམ་མཁའི་ཁམས་ཁྱབ་པའི་གཟུགས་ཆེན་
པོ། རིན་པོ་ཆེའི་དྲ་བ་དང་། དྲ་བ་ཕྱེད་པ་སྣ་ཚོགས་འཕྱར་བཞིན་པ་ཀུན་ནས་
བསྐོར་བ། རིན་པོ་ཆེའི་སེང་གེའི་ཁྲི་ཀུན་ནས་བརྗིད་ཅིང་མཛེས་པ་རྒྱ་ཆེ་བ། རིན་
པོ་ཆེའི་རྒྱན་དང་མེ་ཏོག་གི་ཆུན་པོ་དུ་མ་ནམ་མཁའ་ལས་གཏོར་ཞིང་འབབ་པ་
དང༌། ལྡིང་བ་རོལ་མོའི་བཀོད་པ་དཔག་ཏུ་མེད་པ། སྔོན་ཆད་བློ་ཡུལ་དུ་མ་བྱུང་
བའི་བཀོད་པ་ཆེན་པོ་དང་། གཞན་ཡང་དྲི་དང་ཕྲེང་བ་དང་རྒྱལ་མཚན་ལ་སོགས་
པ་དུ་མ་དང་བཅས་པས་ཆོས་ཀྱི་རྗེ་ཆེན་པོ་བདེ་བ་ཅན་དུ་སྤྱན་འདྲེན་ཞེས་ཟེར་བ་
-537-

ས་སྐྱ་བཀའ་འབུམ། ༼ཙ》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
ནི་རྨི་ལམ་རྨི་བ་པོ་དེས་གསོལ་བ་བཏབ་ཅིང་བཟློག་པ་ན། རེ་ཞིག་ཅང་མི་སྨྲ་བའི་
ཚུལ་གྱིས་དེ་དག་འཁོད་པར་གྱུར་ཏོ། ། དེ་རྗེ་བཙུན་ཉིད་ལ་གསོལ་བ་བཏབ་པ་ན་
རྗེ་བཙུན་ཉིད་ཀྱང་གཤེགས་པ་ལ་སྤྲོ་བར་སྣང་ངོ་། །དེར་དེས་དང་པོ་བྱང་ཕྱོགས་
ཀྱི་འཇིག་རྟེན་གྱི་ཁམས་གསེར་གྱི་མདོག་ཅན་དུ་གཤེགས་སོ། །ཞེས་གསུང་པ་དང་
མི་འགལ་ལམ་ཞེས་ཞུས་པས། དེ་ལྟ་མོད་ཀྱི། གསར་དུ་སྤྱད་པའི་ལས་ཁྱད་པར་
ཅན་འགའ་ཞིག་གིས་ཐོག་མར་བདེ་བ་ཅན་དུ་འགྲོ་ཞེས་གསུངས་ནས། ཁྱོད་ཀྱང་
བདེ་བ་ཅན་གྱི་བཀོད་པ་ལ་ལྟོས་ཤིག་ཅེས་གསུངས་ནས་ཕྱག་གིས་བརྡ་སྤྲད་པ་ན་
དེས་ཀྱང་མཐོང་སྟེ། རིན་པོ་ཆེའི་ཤིང་ལྗོན་པ་དང༌་། བཻ་ཌྰུརྱའི་ས་གཞི་ལ་སོགས་
པ་བཀོད་པ་ཆེན་པོ་ཡིད་འཕྲོག་པ་སྣང་ངོ་། །དེ་ནས་རྣམ་ཐར་འགའ་ཞིག་གསུང་
བ་ལ་སད་པ་ན་བརྗེད། དེ་ལ་དྲུང་ན་ཡོད་པའི་དགེ་སློང་ཞིག་ན་རེ། ངས་ཁྱོད་
དངོས་སུ་མཐོང་བ་ལ་གཉིད་དུ་སོང་བ་མེད་ཟེར་མོད་ཀྱི། འོན་ཀྱང་རྨི་ལམ་ཡིན་
པར་དེ་ཉིད་ཀྱིས་ཤེས་སོ། །དེའི་ཚེ་ཉིད་ཀྱིས་མཆོད་པའི་ཕྲིན་ལས་ཀྱང་མཛད། ཡན་
ལག་བདུན་པ་སྔོན་དུ་འགྲོ་བས་དེ་བཞིན་གཤེགས་པའི་དཀྱིལ་འཁོར་གྱི་འཁོར་ལོ་
བསྒོམ་པའི་ཏིང་ངེ་འཛིན་རྒྱ་ཆེན་པོ་ཡང་མངོན་དུ་མཛད་ནས།
ཞབས་དྲུང་ན་
འཁོད་པ་འགའ་ཞིག་ལ། ་ཞིག་ཁོ་བོ་བདེ་བ་ཅན་དུ་འགྲོ